CELEX: 62015CN0047
Language: fi
Date: 2015-02-06 00:00:00
Title: Asia C-47/15: Ennakkoratkaisupyyntö, jonka Cour de cassation (Ranska) on esittänyt 6.2.2015 – Sélina Affum (Amissahin puoliso) v. Préfet du Pas de Calais ja Procureur général de la Cour d'Appel de Douai

13.4.2015   
            
            
               FI
            
            
               Euroopan unionin virallinen lehti
            
            
               C 118/18
            
         Ennakkoratkaisupyyntö, jonka Cour de cassation (Ranska) on esittänyt 6.2.2015 – Sélina Affum (Amissahin puoliso) v. Préfet du Pas de Calais ja Procureur général de la Cour d'Appel de Douai
   (Asia C-47/15)
   (2015/C 118/24)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Valittaja: Sélina Affum (Amissahin puoliso)
   
      Vastapuolet: Préfet du Pas de Calais ja Procureur général de la Cour d'Appel de Douai
   
      Ennakkoratkaisukysymykset
   
   
               1)
            
            
               Onko direktiivin 2008/115/EY (1) 3 artiklan 2 kohtaa tulkittava siten, että kolmannen maan kansalainen oleskelee jäsenvaltion alueella laittomasti ja hän kuulu tällä perusteella direktiivin soveltamisalaan sen 2 artiklan 1 kohdan nojalla, kun tämä ulkomaalainen on pelkässä kauttakulkutilanteessa matkustajana Schengenin alueeseen kuuluvasta toisesta jäsenvaltiosta tulevassa linja-autossa, joka kulkee tämän jäsenvaltion alueella ja joka on menossa eri jäsenvaltioon?
            
         
               2)
            
            
               Onko tämän direktiivin 6 artiklan 3 kohtaa tulkittava siten, ettei se ole esteenä kansalliselle säännöstölle, jossa määrätään kolmannen maan kansalaiselle laittomasta maahantulosta vankeusrangaistus, jos toinen jäsenvaltio voi ottaa takaisin kyseisen ulkomaalaisen ennen direktiivin voimaantuloa tämän jäsenvaltion kanssa tehdyn sopimuksen perusteella?
            
         
               3)
            
            
               Kun otetaan huomioon edeltävään kysymykseen annettava vastaus, onko tätä direktiiviä tulkittava siten, että se on esteenä kansalliselle sääntelylle, jossa määrätään kolmannen maan kansalaiselle laittomasta maahantulosta vankeusrangaistus samoin edellytyksin kuin jotka Euroopan unionin tuomioistuin on vahvistanut laittoman oleskelun osalta 6.12.2011 antamassaan tuomiossa Achughbabian (C-329/11) (2) ja joissa otetaan huomioon se, ettei ulkomaalaisen osalta ole aikaisemmin toteutettu direktiivin 8 artiklassa tarkoitettuja pakkokeinoja, ja tämän säilöönoton kesto?
            
         
      (1)  Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettu Euroopan parlamentin ja neuvoston direktiivi 2008/115/EY (EUVL L 348, s. 98).
   
      (2)  EU:C:2011:807.